recursal/SuperWikiNEXT-32B huggingface dataset:
**צינור הגז הטרנס-סהרי** (באנגלית: **Trans-Saharan Gas Pipeline**) המכונה גם **צינור הגז הטרנס-אפריקאי** הוא צינור גז בתכנון שנועד להוביל גז טבעי מניגריה לאלג'יריה ומשם לאירופה, דרך מדבר סהרה. אורכו הכולל של הצינור הוא 4,128 ק"מ ועלות בנייתו צפויה להסתכם בכ-13 מיליארד דולר (נכון ל- 2022).

היסטוריה
--------

ההצעה לבניית הצינור עלתה לראשונה במהלך שנות ה-70. אולם מסיבות שונות הרעיון לא מומש אלה לאחר מספר עשורים.

ב-14 בינואר 2002, חברות הנפט והגז של ניגריה ואלג'יריה חתמו על מזכר הבנות להכנת הפרויקט. בחודש יולי 2005 נחתם הסכם עם חברה בריטית לביצוע בדיקת ההיתכנות לפרויקט. הבדיקות הושלמו בספטמבר 2006 ונמצא כי מבחינה טכנית ניתן להקים צינור יבשתי ומבחינה כלכלית הוא מצדיק את ההשקעה.

ב-20 בפברואר 2009 הוסכם לממש את הפרויקט וב-3 ביולי שרי האנרגיה של ניגריה, ניז'ר ואלג'יריה חתמו על אמנה בין-ממשלתית לבניית הצינור. לצורך כך הוקמה חברה משותפת שתקים ותפעיל את הצינור כאשר חברות האנרגיה של ניגריה ואלג'יריה יחזיקו ב-90% וניז'ר ב-10%.

ב- 28 ביולי 2022 נחתם מזכר חדש בין ניגריה, ניז'ר ואלג'יריה על בניית הצינור.

מפרט טכני
---------

אורכו של צינור הגז הוא 4,128 ק"מ (2,565 מייל). הקיבולת השנתית שלו 30 מיליארד מטר מעוקב (BCM). קוטרו 1,219-1,422 מילימטר (48-56 אינץ'). עלות בניית הצינור מוערכת בכ-10 מיליארד דולר ועלות מרכזי איסוף הגז מוערכת ב-3 מיליארד דולר.

ראו גם
------

* צינור הגז מגרב-אירופה
* צינור הגז מדגז

הערות שוליים
------------

1. ↑  Lamine Chikhi, Algeria, Niger and Nigeria sign MoU for Saharan gas pipeline, reuters.com, ‏29/7/2022
דיונות ליד קאבו פולוניו
**קאבו פולוניו** (בספרדית: **Cabo Polonio**) הוא פארק לאומי וכפר נופש שנמצא במחוז רוצ'ה באורוגוואי.

היסטוריה
--------

רבים טוענים שמקורו של השם "פולוניו" בספינה בעלת שם זהה שטבעה באזור בשנת 1731. אחרים טוענים שהשם קשור לטביעתה של ספינה אחרת בשנת 1753.[דרוש מקור]

תחת שטח שיפוטו של הכפר נמצאים שלושה איים קטנים המכונים איי טורס (Islas de Torres), והם האי ראסה, האי אנקנטדה ואל איסלוטה. באיים נמצאת שמורת טבע חשובה של אריות ים.

המגדלור של קאבו פולוניו (Faro de Cabo Polonio) נבנה והואר בשנת 1881, בעל טווח של כ-35 קילומטרים ומאיר כל 12 שניות.

קיימת דרך אלטרנטיבית לקאבו פולוניו, דרך הדיונות וחוף הים בכפר נופש ברה דה וליסס שאורכה הוא 8 ק"מ (בין שעה לשלוש שעות רגלית). גובה הדיונות יכול להגיע עד 30 מטר.

האוכלוסייה מעטה, ומורכבת בעיקר מדייגים, אומנים ואנשים תחזוקה של המגדלור. בזמן עונת התיירות (ינואר-מרץ) פועלות מסעדות וקיוסקים רבים ובתים מוצעים להשכרה. הבתים לא מחוברים לרשת החשמל חוץ ממקומות מסוימים כמו במגדלור. בנוסף לכן אין תאורה ברחוב וזה מאפיין ייחודי של המקום וכך ניתן לראות את השמיים בלילה וליהנות מהצפייה ללא הפרעות אורות מלאכותיות. 

קאבו פולוניו והמרחב הימי שנמצא במרחק 5 מיילים ימיים ממנו, כולל איי טורס ואיי קסטילו גראנדה, הוכרזו ב-20 ביולי 2009, כאזור טבע מוגן בפיקוח בקטגוריה "פארק לאומי".

קישורים חיצוניים
----------------

ויקישיתוף מדיה וקבצים בנושא **קאבו פולוניו** בוויקישיתוף
* Puerta del Polonio - Terminal de acceso a Cabo Polonio, horarios y servicios
* Portal del Cabo - Información turística sobre Cabo Polonio

הערות שוליים
------------

1. ↑  צילום הצו

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 315150406
* WorldCat (עם VIAF): 315150406

 |
**Volfied** (**וולפיד**; ביפנית: **ヴォルフィード**; בעברית הוא מכונה לעיתים גם "סוגר שטחים" בדומה לקסוניקס) הוא משחק ארקייד שעוצב על ידי פוקיו מיצוג'י, ויצא לאור על ידי חברת טאיטו (אנ') היפנית ב-1989.

המשחק הוא המשך למשחק Qix (אנ'), עם תכונות נוספות ועיצוב מדע בדיוני עתידני. בניגוד לגאומטריה הקווית של Qix, השחקן שולט בחללית קטנה שנקראת "מונטורוס" במקום בסטיקס, והאויבים הם חייזרים.

עלילה
-----

המשחק מתרחש בגלקסיה אחרת. טייס חלל חוזר לכוכב הלכת שלו, "וולפיד", ומגלה שהוא מותקף על ידי כוח חייזרי לא ידוע.

מעטים מתושבי וולפיד שנותרו מסתתרים במחתרת ושולחים לטייס אות מצוקה. טייס החלל מחליט להציל אותם ולחסל את איום החייזרים באמצעות מונטורוס, ספינת החלל שלו.

משחקיות
-------

המשחקיות זהה בכללותה לזו של Qix. עם זאת, האויב העיקרי אינו אוסף של קווים כמו ב-Qix, אלא חייזר מתחלף שמלווה תמיד בחייזרים קטנים יותר.

כשהשחקן מצליח לסמן באמצעות החללית חלק מהשטח בשלב, הצד שבו האויב הראשי מצוי בו מוגדר בתור החוץ. כל אויב קטן יותר שמצוי בתוך השטח המסומן נהרג, תוך שהשחקן זוכה בשיפורים ונקודות.

על מנת להשלים שלב, השחקן חייב לסמן לפחות 80% משטח השלב. זאת, בניגוד ל-Qix, בו נדרש 70% מהשטח, ו-Super Qix שדרש 75%. לכל שלב בוולפיד יש רקע ואויבים משלו, והרקע באזורים שהשחקן סימן מוחלף לפי התקדמותו ברקע של השלב הבא.

על שטח המשחק מופיעות גם קופסאות אפורות שנותנות לשחקן שיפורים אקראיים כשהן נאספות. אם השחקן מקיף את האויב הראשי בבת אחת, הוא מקבל בונוס מיוחד של מיליון נקודות ואם הוא יורה בו, הוא מקבל מאה אלף נקודות.

בפלטפורמות ביתיות
-----------------

ב-1989 חברת I.T.L פיתחה יחד עם טאיטו, גרסה לקונסולת ה-PC Engine. הגרסה הופצה ביפן בלבד.

ב-1991 שתי החברות גם פתחו גרסה של המשחק לקונסולת הסגה מגה דרייב. באמריקה הגרסה שווקה תחת השם "Ultimate Qix".

חברת Empire Interactive פיתחה גרסאות של המשחק לקומודור אמיגה, אטארי ST והמחשב האישי.

בשנת 1991 חברת Ving פיתחה גרסה של המשחק למחשבי ה-FM Towns שהופצה ביפן בלבד, אף שהטקסט במשחק הוא באנגלית.

גרסה לקונסולת הפלייסטיישן. שוחררה בשנת 2001. באמריקה הגרסה שווקה תחת השם "Qix Neo".

ב-2005 יצרה טאיטו את "Taito Legends", אוסף משחקים ובכללם Volfied לקונסולות פלייסטיישן 2, Xbox ול-Windows.

גרסת Java לטלפונים סלולריים, הופצה באירופה על ידי טאיטו ב-2007.

הצלחה וביקורת
-------------

ביפן, המגזין Game Machine כלל את Volfied בגיליון ה-15 בספטמבר 1989 כיחידת ארקייד השולחנית התשיעית המצליחה ביותר של החודש.

ראו גם
------

* Xonix

קישורים חיצוניים
----------------

* Volfied באתר Arcade Museum
* Volfied באתר Arcade History
* Volfied באתר MobyGames

הערות שוליים
------------

1. ↑  Retrospective: Volfied from the Arcade, Retro Thing
2. 1 2  Retrospective: Volfied from the Arcade, Retro Thing
3. ↑  "Game Machine's Best Hit Games 25 - テーブル型TVゲーム機 (Table Videos)". *Game Machine* (ביפנית). Amusement Press, Inc. (364): 21. 15 בספטמבר 1989. `{{cite journal}}`:  (עזרה)
**אורטל בן-שושן** (נולדה בשנת 1987) היא שחקנית תיאטרון וטלוויזיה ישראלית.

ביוגרפיה
--------

בן שושן נולדה ברעננה. היא בוגרת סל"ה - הסטודיו לאמנויות התיאטרון מיסודו של יורם לוינשטיין ובמסגרת לימודיה שיחקה במחזות "האישה מן הים", "עד ראייה", "הצ'ק בדרך", ו"הנאהבים והנעימים", עליו קיבלה ציון לשבח בפסטיבל "עתיד התיאטרון". כמו כן, קיבלה ציון לשבח בתחרות המונולוגים לזכרה של עדי קמרי.

בשנת 2015 החלה לשחק בקומדיית המצבים "השוטר הטוב". בפברואר 2016 לוהקה לאחד התפקידים הראשיים בקומדיית המצבים לילדים "מיסטר צ'יפס".

בשנים 2017–2018 שיחקה בתפקיד הראשי בדרמה היומית של הוט בידור ישראלי "פולמון", בה היא גילמה את דמותה של בר. ב-2017 יצא לאקרנים הסרט "אנתרקס" בכיכובה.

בשנת 2019 שיחקה בסדרת הדרמה "ביום שהאדמה רעדה".

בשנת 2021 גילמה את אביגיל בעונה השנייה בסדרה שבאבניקים, המשודרת ב-HOT.

החל מ-2012 נמצאת בזוגיות עם השחקן תומר קאפון, והם מתגוררים בארצות הברית.
ב-5 במרץ 2024 פורסם שהזוג נשוי. השניים ערכו חתונה סודית מעבר לים, מספר שנים קודם לכן.

קישורים חיצוניים
----------------

ויקישיתוף מדיה וקבצים בנושא **אורטל בן שושן** בוויקישיתוף
* אורטל בן שושן, ברשת החברתית אינסטגרם
* אורטל בן שושן, במיזם "אישים" לתיעוד היצירה הישראלית
* אורטל בן שושן, במסד הנתונים הקולנועיים IMDb (באנגלית)
* אורטל בן שושן, באתר "אידיבי", מאגר הידע העברי לקולנוע ישראלי ועולמי
* אתר למנויים בלבד מירי בן־דוד ליוי, "אני אוהבת לשלב בחיים שלי הומור, אחרת אשתגע", באתר "ידיעות אחרונות", 8 באפריל 2017

הערות שוליים
------------

1. ↑  אלון הדר, רומן אמיתי: תומר קאפון ואורטל בן שושן בראיון זוגי, באתר ווינט, 29 במרץ 2017
2. ↑  מערכת הבמה, ישראל גולדרט (בית צבי) ואופלי בלילה (גודמן) זכו בפרס השחקנים המבטיחים בפסטיבל, בפורטל "הבמה", 5 במאי 2013.
3. ↑  תחרות המונולוגים לזכרה של עדי קמרי, באתר הסטודיו למשחק מיסודו של יורם לוינשטיין.
4. ↑  בר זגה, מיכאלה חזני, פרסום ראשון: תומר קאפון ואורטל בן שושן נשואים, במדור "פנאי פלוס" באתר ynet‏, 5 במרץ 2024
"**עד שתבין אותי**" הוא סינגל הבכורה של הזמרת שירי מימון, מתוך אלבום הבכורה "שירי מימון". הפזמון נכתב והולחן על ידי הזמרת בתי. השיר הגיע בשיא למקום ה-9 במצעד השבועי של רשת ג' וצעד בו 6 שבועות ברצף.

הפקה
----

כאשר בתי אספה חומרים לאלבומה "נסה אותי" היא החליטה שהשיר "עד שתבין אותי" אינו מתאים לה. בתי שכמו שירי מימון חתומה בהליקון החליטה להעביר אותו לזמרת אחרת, והשיר הועבר למימון שאספה גם היא חומרים לאלבום הבכורה שלה. השיר היה בעשרת הראשונים של המצעדים בישראל והועמד יחד עם שני הסינגלים הבאים שלה לתואר "שיר השנה" ב-2005.

השיר מפי בחורה מיואשת מיחסים עם בן זוגה שנמאס לה שהוא לא מבין אותה ונגמר לה הסבלנות, היא פונה עליו כשהוא צוחק עליה בציניות ש"עד שהוא יבין אותה היא כבר לא תהיה איתו", היא עוזבת אותו ומתחילה מסע חדש בלעדיו ומרגישה שנפתחו לה דרכים חדשות בהם היא תוכל להמשיך בלעדיו.

היוצרים
-------

* מילים: בתי
* לחן: בתי
* עיבוד: בתי, גיא ליכטנטל, פיני ארונבייב
* גיטרות: אבי סינגולדה
* בס : שחם אוחנה
* קלידים: גיא ליכטנטל

קישורים חיצוניים
----------------

* מילות השיר "עד שתבין אותי" באתר שירונט
* עד שתבין אותי, באתר MOOMA
**פסיה שרשבסקי** (1918 – 2 בינואר 1956) הייתה ניצולת שואה חרדית. מהראשונות שהעידה על מה שהתרחש במחנות ההשמדה ונאומיה עוררו הדים ביישוב ובמדינה הצעירה.

ביוגרפיה
--------

פסיה שרשבסקי (או שרשבסקה) נולדה בעיירה אוסטרולנקה בפולין. היא הייתה הבת הצעירה בבית אביה, אברהם יוסף נשלסקי, מחסידי גור. היא למדה תקופה קצרה בסמינר 'בית יעקב' בקרקוב והייתה פעילה בבנות אגודת ישראל בפולין. כשהייתה בת 17 החלה לשמש מורה ב'בית יעקב' בקינצן. אחותה, בתיה לאה הרשקוביץ, הייתה מתלמידותיה הבולטות של שרה שנירר, מייסדת בית יעקב, וממקימות בתי הספר של 'בית יעקב' בוורשה ובחלם. שתי אחיות נוספות ואח נספו בשואה. כשפרצה המלחמה הייתה פסיה נשואה למאיר שרשבסקי, תלמידו של הרב אלחנן וסרמן, בעלה היה מזכיר מועצת גדולי התורה בוורשה ולשניים נולד תינוק. היא גורשה לגטו ורשה ובהמשך לאושוויץ ולמיידנק. באושוויץ נגזר דינה למוות היא המתינה בבלוק 25 שכונה "בלוק המתים" הגרמנים העדיפו להמתין עד שיצטבר מספר נשים המצדיק את הפעלת התנורים, היא ניצלה על ידי המחנכת צילה אורליאן שהפצירה ברופאה האסירה היהודייה ד"ר אננה, והיא כתבה שהיא אחות והיא זקוקה לה במרפאה.

באושוויץ עבדה במכבסה, היא ניצלה את תפקידה זה כדי לעזור ולהקל על האסירים, בין השאר הסתירה וחיפתה על האדמו"ר משה יחיאל אלימלך רבינוביץ.

הייתה בצעדת המוות, ושוחררה בגרמניה. שם טיפלה במבוגרים ובילדים המעטים שניצלו, עברה לאיטליה בדרכה לישראל.

למרות היותה חרדית ובת 28 בלבד, נשאה נאום באספת עם שהתקיימה באולם הבימה בתל אביב מטעם מגבית התגייסות והצלה למען שארית הפליטה. בין הנוכחים היו ראשי המדינה יצחק בן-צבי משה שרת וגולדה מאיר. בנאומה התמקדה בחוויות הקשות במיוחד שנאלצו לספוג הנשים ובמיוחד הנשים הדתיות. בישראל שררה אי בהירות בנוגע לקורותיהם של היהודים במחנות ונאומה עורר הדים, גולדה מאיר חיבקה אותה בבכי לאחר הנאום ושרת שנאם אחריה התייחס אליה כ"אחותינו רוחמה". בהמשך נשאה נאומים נוספים ברחבי הארץ.

היא הכירה את החזון איש בתיווכו של מקורבו משה חיים אוקון. בשנת תש"ו הוקם מוסד לניצולות שואה חרדיות והחזון איש מינה אותה למנהלת, בעוד אחיותיו של החזון איש הרבניות מרים קנייבסקי וצביה גריינימן מסייעות לה. היא כונתה בפרסומים שונים באותה תקופה "אם הפליטות". היא כתבה מאמרים לעיתון אגודת ישראל שערים. נישאה בשנית לבחור מישיבת סלבודקה בשם חיים יאזין, בני הזוג לא הצליחו להביא ילדים לעולם.

פסיה הייתה חולנית, גופה היא חלש מהתלאות בשואה והיא עברה טיפולים רפואיים שונים בארצות הברית, נפטרה ב-1956. התקיימו אספות לזכה ובעיתונים הודפסו רשימות לזכרה.

כעבור עשור הוציא אחיינה יוסף יהודה הרשקוביץ בשנת 1968 את הספר "קרני האור במחשכי התופת", שמאגד רשימות שכתבה על אושוויץ, דברים שנשאה בעל פה בציבור ומאמרים עליה שפורסמו אחרי מותה.

לקריאה נוספת
------------

* פרל בניש, **הרוח שגברה על הדרקון**.
* שרון גבע, **אל האחות הלא ידועה**.

קישורים חיצוניים
----------------

* מיכל שאול, ‏פסיה שרשבסקי: ניצולת שואה חרדית אשר פרצה את גבולות המגדר והמגזר, **ישראל** 18–19, 2011
* גיבורת השואה פסיה שרשבסקי: ניצחון הרוח אתר קולך.

הערות שוליים
------------

1. ↑  הרוח שגברה על הדרקון עמ' 302
**דוד משה שטיינברג** (1871–1941) היה חזן בתחילת המאה ומורהו של החזן שלמה מנדל.

קורות חייו
----------

שטיינברג נולד בבסרביה (היום מולדובה). בילדותו היה חבר במקהלתו של אביו. אביו שלא היה נלהב משאיפותיו המוזיקליות של בנו והעדיף שיעמיק בלימוד תורה, שלח אותו לבסוף לאודסה ללמוד אצל החזן זלמן (סולומון) רזומני. בשנת 1902 קיבל שטיינברג את משרתו הראשונה בבית הכנסת Ahrele באודסה. משם המשיך לברדיצ'ב, וילנה ובשנת 1910 שב לאודסה כחזן של בית הכנסת הגדול של אודסה, שם כיהן במשך ארבע עשרה שנה.

בשנת 1924 היגר שטיינברג לארצות הברית שם שימש כחזן של מספר בתי כנסת, לרבות 'הבריסקר' בניוארק, ה'מונטיפיורי' ברובע הברונקס וה-וודרואו אבניו בבוסטון. בשנת 1929 הציעה חברת סרטי פרמאונט לשטיינברג להשתתף בסרט קולנוע אך הוא סרב. במהלך סיור קונצרטים בלונדון ב-1932, שוכנע שטיינברג לשוב לוילנא שם התגורר למשך חמש שנים נוספות תוך ביקור לסירוגין בצ'רנוביץ, אוסטריה.

בשנת 1937 שב שטיינברג לניו יורק וכיהן כחזן בבית הכנסת Hebrew Institute of University Heights שברובע הברונקס עד למותו בגיל 70 בשנת 1941.

בין לחניו
---------

* המעביר בניו
* אבינו מלכנו
* ישמחו
* אנא עבדא
* כי לקח טוב
* כוהניך ילבשו צדק
* והאופנים

קישורים חיצוניים
----------------

* ביוגרפיה קצרה באנגלית וקישור לקטעי הקלטה להורדה (בפורמט rar)
* דיסקוגרפיה בהוצאת ויקטור
* דוד משה שטינברג (1870-1941), דף שער בספרייה הלאומית

### להאזנה

* דוד משה שטיינברג - והאופנים
* דוד משה שטיינברג - כולם אהובים
* דוד משה שטיינברג - המעביר בניו
* דוד משה שטיינברג - כי לקח טוב
* דוד משה שטיינברג - זרעא חייא וקיימא

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007303819805171
* GND: 143342509
* LCCN: no98108900
* VIAF: 78402342
* WorldCat: lccn-no98108900

 |
**יובל דביר** (1945 - 31 במאי 2017) היה אלוף-משנה במילואים בצה"ל. שימש כמפקד חטיבת הנגב וכמפקד מתקן אדם.

קורות חייו
----------

דביר נולד וגדל בקיבוץ מסילות. עם גיוסו לצה"ל התנדב לסיירת שקד. בסיירת עבר דביר מסלול הכשרה כלוחם וכן עבר קורס מ"כים חי"ר וקורס סיור. עם תום המסלול יצא לקורס קציני חי"ר ובסופו שב לסיירת כמפקד מחלקה. דביר שימש במספר תפקידי פיקוד ובהם מפקד פלוגה בסיירת ובהמשך כמפקד גדוד חרמ"ש 519, גדוד שהוקם על בסיס מטה סיירת שקד שפורקה באותה העת, והיה בהמשך הגדוד הראשון שצורף לחטיבת גבעתי כשהוקמה. לאחר מכן שימש כמושל רצועת עזה ולקח חלק בפינוי ימית. בהמשך שימש כמפקד חטיבת הנגב במלחמת לבנון הראשונה. בתפקידו האחרון שימש כמפקד מתקן אדם. דביר היה חבר במועצה לשלום ולביטחון.

היה בעל תואר ראשון בהיסטוריה כללית ותואר שני באנתרופולוגיה מאוניברסיטת תל אביב.

ב-31 במאי 2017 נפטר דביר עקב מחלה.

קישורים חיצוניים
----------------

* יובל דביר בארכיון לוחמי סיירת שקד
* הרגיעה בעזה: הזדמנות או אשליה?, באתר וואלה!‏, 18 ביוני 2008.

הערות שוליים
------------

1. ↑  על מירדף, מדורה, ועוצמה של אמונה, באתר "שקדניק" האתר של סיירת שקד 424".
2. ↑  אביבה לורי, אפקט החממה, באתר הארץ, 2 באוקטובר 2002.
**הטבח בתיכון מרג'ורי סטונמן דאגלס** היה אירוע ירי בבית ספר שהתרחש בעיר פארקלנד שבמטרופולין אזור מיאמי בדרום פלורידה, ב־14 בפברואר 2018. באירועי נרצחו בו 17 בני אדם ו־14 אחרים אושפזו. היורה נעצר והועבר לבית חולים. זה האירוע הקטלני ביותר שאירע בבית ספר תיכון בהיסטוריה המודרנית של ארצות הברית.

ב-13 באוקטובר 2022 נגזר על קרוז עונש 34 מאסרי עולם.

הטבח
----

הירי בוצע ב־14 בפברואר 2018, בשעה 14:40 בבית הספר התיכון ע"ש מארג'ורי סטונמן דאגלס (Marjory Stoneman Douglas High School) בפארקלנד (אנ') שבמחוז ברווארד, פלורידה. היורה נכנס לבניין תלמידי כיתות י' והפעיל את אזעקת האש. הוא חבש מסכת גז, ונשא פצצות עשן בידיו. הוא היה חמוש ברובה  רמינגטון. כאשר התלמידים החלו לצאת פתח באש. הצוות והתלמידים שמעו ירי, ואז הופעל "קוד אדום" והוטל סגר על האזור. בירי נהרגו 17 בני אדם ורבים אחרים נפצעו, 14 מהם אושפזו.

בין ההרוגים היו שלושה מבוגרים, חמישה תלמידים בגילאי 16-‏18 ותשעה תלמידים בגילאי 14-‏15.

היורה
-----

תמונת מעצר של קרוז, משרד השריף של מחוז ברוארד
היורה, שזוהה מאוחר יותר על ידי המשטרה כניקולס קרוז, בן 19, תלמיד לשעבר בבית הספר, שסולק ממנו בשל בעיות משמעת, נמלט בתחילה מהזירה עם תלמידים שנמלטו מבית הספר. הוא נתפס מאוחר יותר על ידי המשטרה והועבר לאשפוז בבית חולים. לאחר האירוע, התגלו בחשבון האינסטגרם שלו תמונות של כלי נשק ובאתרים אחרים איומים שכתב, ביניהם "אני רוצה לירות באנשים עם ה-AR-15 (דגם של רובה, (אנ')) שלי", "אני רוצה למות כשהרגתי מלא אנשים" ו"אני הולך להרוג אנשי אכיפת חוק". נציג של הממשל האמריקאי אמר כי הרובה ששימש את היורה, נקנה כדין, לאחר בדיקת רקע.[דרוש מקור]

לאחר הטבח הודיע ה-FBI כי כחודש לפני מסע הירי קיבלו אנשי הסוכנות מידע (טיפ) שניקולס קרוז השיג נשק ומתכוון לתקוף, אך הוא לא טופל לפי הנהלים. בעקבות זאת קרא מושל פלורידה הרפובליקני, ריק סקוט, לראש ה-FBI כריסטופר ריי להתפטר מתפקידו.

באוקטובר 2021 הודה ניקולס קרוז באשמה במשפטו. גזר הדין היה אמור להינתן בחודש ינואר 2022 אך נדחה לפברואר, ואז לאפריל ול-21 ביוני, לבסוף הוא נדחה ל-27 ביוני ולבסוף ל-18 ביולי.

ב-13 באוקטובר 2022, המליץ חבר המושבעים לשופטת במשפטו של קרוז להטיל עליו מאסר עולם. לפחות אחד המושבעים התנגד לעונש המוות, ומאחר ובמדינת פלורידה הטלת עונש מוות מחייבת המלצה של כל חבר המושבעים - נידון קרוז למאסר עולם.

ראו גם
------

* הטבח בתיכון קולומביין
* הטבח בתיכון אוקספורד

קישורים חיצוניים
----------------

ויקישיתוף מדיה וקבצים בנושא **הטבח בתיכון דאגלס** בוויקישיתוף
* הטבח תועד, היורה: "רוצה לרצוח", באתר ‏מאקו‏, 15 בפברואר 2018

הערות שוליים
------------

1. ↑  גיא רייט, ‏ניקולס קרוז, הרוצח מטבח פארקלנד, נידון למאסר עולם, באתר ‏מאקו‏, 3 בנובמבר 2022
2. ↑  עמית ולדמן, ‏ארה"ב: 17 הרוגים בירי בתיכון, באתר ‏מאקו‏, 14 בפברואר 2018
3. ↑  סוכנויות הידיעות, ‏"הסיוט הנורא ביותר": היורה תלמיד לשעבר בביה"ס. 17 נהרגו, באתר מעריב אונליין, 14 בפברואר 2018
4. ↑  סוכנויות הידיעות, 17 הרוגים בירי בתיכון בפלורידה: "הפעיל אזעקת אש וירה בתלמידים", באתר ynet, 15 בפברואר 2018
5. ↑  רויטרס, אי-פי, ניו יורק טיימס והארץ, 17 הרוגים ועשרות פצועים מירי בבית ספר בפלורידה, היורה נעצר, באתר הארץ, 14 בפברואר 2018.
6. ↑  סוכנויות הידיעות, מחדל הטבח בפלורידה: ראש ה-FBI נקרא להתפטר, באתר ynet, 17 בפברואר 2018
7. ↑  Patricia Mazzei, Jury in Parkland Shooting Trial Decides on Life Sentence for Gunman: Live Updates, ‏4 בספטמבר 2022
פירוש נוסף ערך זה עוסק בבשר ירך חזיר. אם התכוונתם לחרב יפנית, ראו שינקן (חרב).
 המונח "האם" מפנה לכאן. אם הכוונה למשמעות אחרת, ראו האם (פירושונים).נתח שינקן עם ציפורן
חמון על לחם בשמן (בקטלאנית: Pa amb oli)
שרטוט של חלק החזיר ממנו מכינים שינקן
**שִינְקֵן** או **שִינְקֵה** (בגרמנית: **Schinken**; בפולנית: **Szynką**; באנגלית: **Ham**; מכונה גם **הַאם**) הוא בשר ירך ואחוריים של חזיר הניתן לבישול ולהגשה בהיותו טרי, אבל לרוב משומר בצורה כזו או אחרת. השינקן מוגש לרוב פרוס וקר ומשמש בין השאר כמילוי לכריכים.

שימור
-----

ניתן לשמר שינקן על ידי שימור יבש או שימור לח. שינקן בשימור יבש שופשף בתערובת המכילה מלח וחומרים נוספים (בדרך כלל סודיום ניטראט וסודיום ניטריט). בארצות הברית משתמשים לעיתים גם בסוכר. לאחר מכן הבשר מיובש ומיושן. שינקן בשימור לח נכבש בתמיסת מלח, באמצעות השרייתו בה או הזרקת התמיסה. ההפרדה בין השיטות אינה חד-משמעית כיוון שישנן שיטות המתחילות בשימור לח וממשיכות ביישון יבש.

בארצות הברית רוב השינקן בשימור לח המצוי בסופרמרקטים הוא גרסת "האם עירוני" - תמיסת המלח מוזרקת לבשר לשימור מהיר המתאים לשיווק נרחב. השיטה המסורתית כוללת השריית הבשר בתמיסת המלח לתקופה מסוימת ולאחריה בדרך כלל עישון קל. בשיטה זו מייצרים את "האם וילשייר" האנגלי ואת "ז'מבון דה פארי" הצרפתי.

גרסאות שינקן בשימור יבש כוללות את ה"פרושוטו קרודו" האיטלקי ואת החמון סרנו וחמון איבריקו הספרדיים. בארצות הברית קיים "האם כפרי" שעשוי להיות מעושן או ללא עישון. באנגליה - "יורק האם". בגרמניה, "שינקן וסטפאלי" מעושן לרוב על גבי ערער. בבלגיה קיים "ז'מבון ארדנה" מעושן, בסין - "ז'ינחואה", ובבולגריה - "אלנסקי בט".

שינקן מעובד גם למוצרים נוספים כגון קציץ בשר משומר (המכונה "ספאם" או לוף). שינקן אפוי הוא מאכל מסורתי בחג הפסחא.

אזכורים תרבותיים
----------------

* רומן המתאר את ילדותו ונעוריו של צ'ארלס בוקובסקי נקרא "שיפון עם שינקן".
* ספר הילדים "לא רעב ולא אוהב" מאת דוקטור סוס נקרא במקור "Green Eggs and Ham" ("ביצים ירוקות וירך חזיר").

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **האם** |
| ויקימילון ערך מילוני בוויקימילון: **חמון** |
| ויקימילון ערך מילוני בוויקימילון: **שינקן** |
| ויקישיתוף תמונות ומדיה בוויקישיתוף: **שינקן** |

* ארוחת בוקר של איכרים - אוכל - ynet / שגיא קופר, באתר ynet
* שזיפים בשינקן, באתר האיטלקי של ג'אקומו
* שינקן, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007548384005171
* BnF: cb121755506 (data)
* LCCN: sh85058525
* NARA: 10647898
* NDL: 00562885
* NKC: ph968535

 |
ד"ר **איוון (יוהאנס הנס יוחנן) יעקבי** (בסרבו-קרואטית: **Ivan Johannes Hans Johanan Jacobi**;‏ 30 באוקטובר 1868, זאגרב, האימפריה האוסטרו-הונגרית - 2 באוקטובר 1941, זאגרב, ממלכת יוגוסלביה) היה משפטן ועו"ד ידוע ביוגוסלביה, ממייסדי וראשי התנועה הציונית בממלכת יוגוסלביה, מייסד ההסתדרות הציונית בממלכה, יו"ר הוועד הפועל של ההסתדרות הציונית, יו"ר הסיעה הציונית במועצת הקהילה היהודית בזאגרב.

קורות חייו
----------

ד"ר איוון הנס יעקבי היה בנו בכורו של הרב הראשי ליהודי יוגוסלביה הרב ד"ר הושע יעקבי (1925-1841) ושל הולדה לבית פאנדר. הרב יעקבי שגדל בברלין היה רבה של זאגרב ומנהיגה הדתי של הקהילה האשכנזית
ביוגוסלביה משנת 1867 עד למותו.

איוון יעקבי רכש השכלה יסודית בעיר הולדתו, וסיים בית ספר תיכון גם בזאגרב. בגיל 13 נשא את דרשת בר המצווה שלו בבית הכנסת בזאגרב בעברית (ולא בגרמנית כנהוג אז) ופתח אותה במילים "עברי אנוכי", בהדרכת אביו הרב יעקבי שהיה גם מורה לעברית ושם דגש על החינוך היהודי של ילדיו.
בהמשך, יצא ללימודי משפטים וכלכלה באוניברסיטת דרזדן ובאוניברסיטת וינה וב-1897 סיים בהצלחה דוקטורט. הוא שב לזאגרב ופתח בה משרד לעריכת דין מצליח למשפט מסחרי שייצג חברות גדולות.
שותפו במשרד עורכי הדין היה חבר הפרלמנט הקרואטי עו"ד ד"ר ליודביט שוורץ (אף הוא יהודי).
בשלהי המאה ה-19 ובתחילת המאה ה-20, עם יסוד התנועה הציונית התחיל יעקבי להיות פעיל ציוני יחד עם אביו הקשיש, גיסו ד"ר הוגו שפיצר ולאחר מכן גם עם אחיותיו לואיזה לאה זלוסצר וקלרה לויה ברמפר. יעקבי והוגו שפיצר היו ראשוניי המנהיגים הציונים ביוגוסלביה וייסדו למעשה את הפעילות הציונית, עוד בטרם הקמת ממלכת יוגוסלביה. בתחילת המאה ה-20 יעקבי ייסד את "אחדות" האגודה הציונית הראשונה בזאגרב. עם התפרקות האימפריה האוסטרו-הונגרית ב-1918, ניסח ושלח תזכיר, יחד עם אלכסנדר ליכט למועצה הלאומית בזאגרב שקורא להכיר בשוויון הזכויות ובאוטונומיה הלאומית של המיעוט היהודי ביוגוסלביה, התזכיר נחתם בשם "ההסתדרות הציונית הארצית בארצות יוגוסלביה". כך למעשה נוסדה ההסתדרות הציונית ביוגוסלביה. בהמשך היה יעקבי יו"ר הוועד הפועל של ההסתדרות הציונית ביוגוסלביה, השתתף במספר קונגרסים ציוניים, היה ראש הסיעה הציונית בקהילת זאגרב והיה בין מייסדי מכבי ביוגוסלביה.

יעקבי נישא לבת דודתו רוזה (1873–1942) בת נאני לבית יעקבי (אחותו של הרב הושע יעקבי) והרב אברהם אבל אדולף ארליך. רוזה יעקבי עמדה בראש ארגוני נשים יהודיות בזאגרב, והייתה גם פעילה ציונית. לבני הזוג לא היו ילדים.

איוון יעקבי נפטר בביתו בזאגרב ב-1941, לאחר שנודע לו כי סולק מלשכת עורכי הדין, בשל היותו יהודי, וכי רכושו יוחרם על ידי הפאשיסטים הקרואטים.

הערות שוליים
------------

1. ↑  **יעקבי, איוון ד"ר**, בתוך: צבי לוקר (עורך), פנקס הקהילות - יוגוסלאוויה, הוצאת יד ושם, ירושלים, 1988, עמודים 33, 133.
2. ↑  יעקבי יוחנן-הנס, בתוך: יקיר אבנטוב (עורך), תולדות יהודי יוגוסלביה, הוצאת התאחדות עולי יוגוסלביה, תל אביב, 1971, עמוד 244.
3. ↑  H.P. Freidenreich, The Jews of Yugoslavia : a quest for community Philadelphia : Jewish Publication Society of America, 1979.
4. ↑  יעקבי יוחנן-הנס, בתוך: יקיר אבנטוב (עורך), תולדות יהודי יוגוסלביה, הוצאת התאחדות עולי יוגוסלביה, תל אביב, 1971, עמוד 322
5. 1 2 3 4  Ivan Jacobi, באתר zbl.lzmk.hr (בקרואטית).
**אשר צוקרמן** (נולד בשנת 1947) הוא עיתונאי חרדי-ישראלי ועורך עיתון שעה טובה. ידוע בסגנון כתיבתו המבטא עמדות ימניות-לאומיות מובהקות.

ביוגרפיה
--------

נולד בבני ברק ליצחק ואהובה-לובה צוקרמן. למד בישיבת פוניבז'. את הקריירה העיתונאית החל בשנות ה-70 בעיתון שערים, שבו פרסם מאמרים תחת שם העט **א. צוק-רימון**. בשנות ה-80 היה בצוות הכותבים של השבועון "יום השישי", וכעבור זמן בגלגולו החדש "ערב שבת", תחת שם העט **א. ארצי**. היה אחראי לריאיון השבועי המרכזי שתפס את שני עמודי האמצע של העיתון.

בשנת 1987 יסד צוקרמן והיה העורך הראשון של הירחון בשם "משפחה: ירחון הבית היהודי". לעיתון צורף מגזין כרומו, ועם הזמן הוא הפך לשבועון ונקרא "השבוע של משפחה". בהמשך צירף צוקרמן כמשקיע את יהודה (יודק'ה) פלאי. כעבור זמן נתגלעו חילוקי בין צוקרמן שהמשיך לערוך לפלאי שהיה בעל השליטה בעיתון ולאחר דין תורה התפצל העיתון לשני שבועונים מתחרים: "משפחה" שנשאר בידי פלאי ו"השבוע" בעריכת צוקרמן. צוקרמן היה אחראי לחלק ניכר מתכני העיתון, תחת שמות עט.

בשנת 2003 פרסם צוקרמן כתבות שעסקו בתככים פנימיים בחסידות גור, ובתגובה ספג תקיפות אלימות שכללו נזק לרכוש מצד חסידי גור. בעקבות זאת נאלץ להתפטר, ו"השבוע" חדל לצאת לאור. לאחר זמן הופיע במתכונת זהה בשם החדש "שעה טובה", צוקרמן המשיך לשמש כעורך-עמית וכבעל טור.

צוקרמן ידוע בכתיבה בעלת אוריינטציה ימנית מובהקת, וחלק ניכר מכתיבתו מוקדש להתקפה על השמאל הישראלי ונציגיו. בתקופת ההתנתקות תקף את אריאל שרון בחריפות רבה. בתקופה שבה הציג שמעון פרס את מועמדותו לנשיאות יצא צוקרמן מעל גבי העיתון בקמפיין תקיף נגד בחירתו.

חיים אישיים
-----------

צוקרמן נשוי לרבקה ויסנשטרן ומתגורר בבני ברק. אביו היה חסיד קוידינוב, הוא עצמו מקורב לחסידות לעלוב. גיסו, שלמה זלמן ויסנשטרן, היה מיוזמי הקמת העיתון יתד נאמן.

הערות שוליים
------------

1. ↑  נטע סלע, וויקיליקס החרדי: חסידות גור בטירוף מערכות, באתר nrg‏, 16 במרץ 2011  
כתבה שהתפרסמה בעיתון 'מעריב' בנושא זה, מצוטטת באתר בחדרי חרדים  
אטילה שומפלבי, עורך העיתון החרדי "השבוע": מאיימים על חיי, באתר ynet, 12 בפברואר 2003
מבנה האנזים
**אנזים ההופך אנגיוטנסין** (באנגלית: **Angiotensin converting enzyme** ובקיצור: **ACE**; נקרא גם peptidyl dipeptidase A, carboxycathepsin ו-CD 143) הוא אנזים הנמצא בעיקר בנימי הריאה שהופך את אנגיוטנסין 1 הלא פעיל לאנגיוטנסין 2 (ראו אנגיוטנסין).

אנגיוטנסין 2 פועל באמצעות קישור לקולטן AT1, וגורם לתופעות שונות:

1. הגברת הפעילות הסימפתטית
2. כיווץ כלי הדם - דבר המעלה את לחץ הדם.
3. עירור הפרשת אלדוסטרון אשר פועל בתורו להגברת הספיגה מחדש של נתרן בגוף.
4. עירור הצמא והפרשת ADH.

מעכבי ACE
---------

 ערך מורחב – **מעכבי ACE**  

במקרים של יתר לחץ דם או אי ספיקת לב ניתנות תרופות המעכבות את פעילותו של האנזים ACE (כגון קאפטופריל, ליזינופריל), השייכות לקבוצת מעכבי ACE. תרופות אלו מדכאות את הפעילות שלו: באמצעות חסימת ההשפעה של אנגיוטנסין 2 על העצבים הסימפתטיים, הן מרחיבות את כלי הדם באמצעות פעילות ישירה (עיכוב פעילות הברדקינין), מעודדות הפרשת נתרן ומים בזכות הירידה בפעילות אלדוסטרון, ולכן בעלות אפקט משתן והקלה במצבי בצקת, ומעכבות תהליכי remodeling של שריר הלב (המתקיימים במצבים של יתר לחץ דם כרוני, אי ספיקת לב או אוטם). 
תרופות אלה אינן גורמות לרפלקס טכיקרדיה. 

תופעות הלוואי של התרופות: ירידה באלדוסטרון, תת לחץ דם, עליה ברמת האשלגן בדם (היפרקלמיה), שיעול כרוני אשר יכול להביא לאנגיואדמה - בצקת הלוע והלשון. אין לתת תרופות אלו כאשר יש סכנה לאי ספיקת כליות חריפה. אין לקחת תרופות אלו במשך כל ההיריון היות שהן מעכבות ככל הנראה את התפתחות העובר.

קישורים חיצוניים
----------------

ויקישיתוף מדיה וקבצים בנושא **ACE** בוויקישיתוף
* הערך "אנזים מהפך אנגיוטנסין - Angiotensin converting enzyme", באתר ויקירפואה
* אנזים הופך אנגיוטנסין - ACE (בדם), באתר של מכבי שירותי בריאות

ראו גם
------

* ACE2

|  |  |
| --- | --- |
| בקרת זהויות עריכת הנתון בוויקינתונים | 
* NKC: ph250750

 |

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
לוויין של הדור הראשון
**TDRS** (באנגלית: **Tracking and data relay satellite**, לוויין מעקב והעברת נתונים) הוא סוג של לווייני תקשורת שפותח בארצות הברית ומהווה חלק של TDRSS‏ (Tracking and Data Relay Satellite System) – מערכת למעקב והעברת נתונים שמנוצלת על ידי נאס"א וגופים ממשלתיים אמריקאים נוספים.

היסטוריה
--------

מיקום לווייני מעברת (נכון ל-2022מיקום לווייני מעברת (נכון ל-2022
המערכת פותחה עבור נאס"א במטרה להחליף רשת תחנות קרקע שהיו מנוצלות ליצירת קשר עם הלוויינים. המשימה הייתה להגדיל פרק זמן בו ניתן ליצור קשר עם הלוויינים. בנוסף לכך לווייני המערכת נתנו תקשרות אמינה עם צוות התחנה האנטארקטית אמונדסן-סקוט.

הלוויינים פועלים במסלול גאוסטציונרי בגובה של 35,786 ק"מ מעל הקרקע.

הלוויינים הראשונים נבנו ב-TRW שכיום חלק של נורת'רופ גראמן. בהמשך ייצור עבר לבואינג. בסך הכול שוגרו 13 לוויינים. אחד הלוויינים נהרס באסון צ'לנג'ר.

מרכז בקרה של המערכת ממקום במרכז טיסות החלל גודרד. בנוסף לכך פועלות תחנות קרקע בניו מקסיקו ואי גואם.

הלוויינים מצוידים במשיבים ב-S band, Ku-band (לווייני הדור הראשון בלבד) ו-Ka-band (לווייני הדור השני בלבד).
הסדרה הראשונה כללה 5 לוויינים. לוויינים צוידו בפאנל סולארי שיכול לספק 1700 ואט ובנוסף הותקנה סוללת מצברים שמספקת חשמל כאשר פנל סולארי לא עובד.

בשנת 1989 דווח שחלק משמעותי של העברת נתונים קשורה עם פעילות לווייני ריגול מסדרה Lacrosse שמופעלות על ידי משרד הסיור הלאומי. בהמשך התברר שחלק משמעותי של עלויות המערכת מכוסות על ידי משרד ההגנה וקיימות תחנות קרקע לניצול ועיבוד מידע צבאי בלבד.

קיום המערכת הוזכר בסרטים "מונרייקר" ו"סיוט בקצה האופק".

רשימת שיגורים
-------------

| דור ראשון‏, 1983–1995 |
| --- |
| תאריך שיגור | לוויין | משגר | הערות |
| 4 באפריל 1983 | TDRS-1 | מעבורת החלל צ'לנג'ר, STS-6 | פעל עד לשנת 2010 |
| 28 בינואר 1986 | TDRS-B | מעבורת החלל צ'לנג'ר, STS-51-L | נהרס באסון צ'לנג'ר |
| 29 בספטמבר 1988 | TDRS-3 | מעבורת החלל דיסקברי, STS-26 | בעתודה משנת 2011 |
| 13 במרץ 1989 | TDRS-4 | מעבורת החלל דיסקברי, STS-29 | פעל עד לשנת 2012 |
| 2 באוגוסט 1991 | TDRS-5 | מעבורת החלל אטלנטיס, STS-43 | בעתודה |
| 13 בינואר 1993 | TDRS-6 | מעבורת החלל אנדוור, STS-54 | פעיל |
| 13 ביולי 1995 | TDRS-7 | מעבורת החלל דיסקברי, STS-70 | פעיל |

| דור שני‏, 2000–2002 |
| --- |
| תאריך שיגור | לוויין | משגר | הערות |
| 2 ביוני 2000 | TDRS-8 | אטלס 2 | פעיל |
| 8 במרץ 2002 | TDRS-9 | אטלס 2 | פעיל |
| 5 בדצמבר 2002 | TDRS-10 | אטלס 2 | פעיל |

| דור שלישי‏, 2013–  |
| --- |
| תאריך שיגור | לוויין | משגר | הערות |
| 31 בינואר 2013 | TDRS-11 | אטלס 5 | פעיל |
| 24 בינואר 2014 | TDRS-12 | אטלס 5 | פעיל |
| 18 באוגוסט 2017 | TDRS-13 | אטלס 5 | פעיל |

קישורים חיצוניים
----------------

ויקישיתוף מדיה וקבצים בנושא **TDRS** בוויקישיתוף
* לווייני TDRS
* תיאור המערכת
* TDRS, באתר אנציקלופדיה בריטניקה (באנגלית)

הערות שוליים
------------

1. ↑  Daniel Charles, Spy Satellites: Entering a New Era: Intelligence agencies are launching a constellation of new reconnaissance satellites with broad military and arms control implications; but can the data be handled?, **Science** 243, 1989-03-24, עמ' 1541–1543 doi: 10.1126/science.243.4898.1541
**אנלפריל** (אנגלית: **Enalapril**) היא תרופה מקבוצת מעכבי ACE, שמשמשת להורדת לחץ דם, לטיפול בנפרופתיה סוכרתית וסוגים מסוימים של אי ספיקת לב. אנפריל הוכחה כמורידה את שיעור המוות מהסובלים מאי ספיקת לב סיסטולית.

מנגנון התרופה
-------------

התרופה פועלת על ידי עיכוב ACE. אנזים זה הופך את ההורמון אנגיוטנסין 1 לאנגיוטנסין 2 - הורמון שגורם לכיווץ כלי הדם וכן להפרשת אלדוסטרון מהאדרנל. פעולות אלו גורמות להעלאת לחץ הדם. חסימת האנזים מונעת את הפיכת אנגיוטנסין 1 ל-2, מה שגורם להורדת לחץ הדם, הפרשת הפחתת אלדוסטרון, העלאת מתונה של אשלגן בדם וכן איבוד נתרן ונוזלים בשתן (-מוריד את נפח הדם). בנוסף, התרופה מעלה ייצור של פרוסטגלנדינים, דבר שייתכן שעוזר להורדת לחץ הדם. התרופה משפרת אי ספיקת לב על ידי הורדת התנגודת הפריפרית, וכן הי מפחיתה את ה-Afterload וה-Preload.

שימוש רפואי
-----------

ניתן דרך הפה לטיפול יחידי ביתר לחץ דם או בשילוב עם תרופות נוספות להורדת לחץ דם, כמו משתנים מסוג תיאזידים. משמש לטיפול באי ספיקת לב אקוטית או כרונית, חוסר תפקוד אסימפטומטי של חדר שמאל (LVD). ניתן בצורה פרה אנטרלית כאשר אין אפשרות לתת דרך הפה. התרופה הוכחה במגנה על תפקוד הכליות במקרים של לחץ דם, אי ספיקת לב וסוכרת.

### קונטרה אינדיקציות

התרופה אסורה לנשים בהריון. השימוש בתרופה אסור במקרה של אלרגיה לאנלפריל וכן במקרים של היסטוריה של אנגיואדמה תורשתית או אידיופתית. במקרה של תפקודי כליה לא תקינים, ירידה בנפח הדם והנקה, יש להשתמש בזהירות.

תופעות לוואי
------------

תופעת הלוואי הנפוצה ביותר של התרופה היא העלאת רמת הקריאטינין בסרום (20%). תופעות לוואי נפוצות אחרות הן סחרחורות (2-8%), תת-לחץ דם (1-7%), התעלפות (2%) ושיעול יבש (1-2%). תופעת הלוואי הרצינית ביותר של התרופה היא אנגיואדמה (0.68%) באזור הפנים והשפתיים, שעלולה לסכן את דרכי הנשימה של החולה. למרות שהיא יכולה להופיע בכל שלב, היא נפוצה יותר בתחילת השימוש בתרופה.

היסטוריה
--------

אנלפריל פותחה על ידי MSD והוכנסה לשימוש ב-1981.

תוקף הפטנט של MSD פג ב-2000, ומאז נפתח פתח ליצרנים גנריים.

קישורים חיצוניים
----------------

ויקישיתוף מדיה וקבצים בנושא **אנלפריל** בוויקישיתוף

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
מקומו של הקונסיליירי בארגון פשע
**קונסיליירי** (מאיטלקית: **Consigliere**, מילולית: יועץ) הוא כינוי לבכיר בארגון פשע מאורגן (מאפיה או משפחת פשע). תפקידו לייעץ לראש המשפחה ("הבוס") ולייצג אותו, בהיבטים פליליים ולגיטימיים כאחד ולשמש בדרך כלל כמתווך ומפשר בלי להשתתף בפעילות פלילית אלימה. מקומו נובע מקרבתו לבוס (אך לא בהכרח מקרב בני המשפחה) והוא נחשב ל"מספר שלוש" בהנהגה לאחר ראש המשפחה וסגנו. המונח משמר שמו של תפקיד דומה בהנהגה של ערי איטליה בימי הביניים, סגנו של הדוג'ה של ונציה, למשל, נקרא קונסיליירי. הכינוי קונסיליירי מקובל ככינוי לעורכי דין המוכנים לחרוג מכללי האתיקה המקצועית בהגנה על פושעים מארגון פשע מובחן - מעין היועץ המשפטי/סניגור של הארגון ואנשיו.

בתרבות
------

התפקיד זכה להכרה ציבורית ולפופולריות רבה בעקבות הספר "הסנדק" מאת מריו פוזו והסרטים "הסנדק" והמשכיו (טום הייגן בגילומו של רוברט דובאל), וכן הסרטים והסדרות הרבים שנעשו בעקבות הצלחת "הסנדק", דוגמת "הסופרנוס" (שם הקונסיליירי הוא סילביו דנטה בגילומו של סטיבן ואן זאנדט) והקומדיות "מיקי עיניים כחולות" (יו גרנט) ו"בואו נדבר על זה" (בילי קריסטל).

לקריאה נוספת
------------

* Capeci, Jerry. **The Complete Idiot's Guide to the Mafia**. Indianapolis: Alpha Books, 2002. ISBN 0-02-864225-2.

קישורים חיצוניים
----------------

* רונן בודוני, המילון למאפיונר המתחיל, באתר ynet, 15 בנובמבר 2001
* מיכל שפירא, איך נידון פרקליט צעיר ומבטיח ל-5 שנים בכלא, באתר nrg‏, 10 ביולי 2009
**סימבסטטין** (אנגלית: Simvastatin) היא תרופה ממשפחת הסטטינים לטיפול בדיסליפידמיה (מצב המאופיין על ידי עלייה ברמות כולסטרול וטריגלצרידים בדם) והיא מבין התרופות הוותיקות בשוק. 

פיתוח התרופה החל בשנת 1981 והיא יצאה לשוק התרופות (בשוודיה) בשנת 1988. בשנת 1991 אושרה לשיווק על ידי מנהל התרופות והמזון האמריקאי (FDA). התרופה מיוצרת בעזרת הפטריה *Aspergillus terreus*.

תרופה זאת שכיחה מאוד בשימוש בקרב אנשים הסובלים מרמות כולסטרול גבוהות בדם.

בישראל, התרופה משווקת במינונים של 10, 20, 40 ו-80 מ"ג.

מנגנון הפעולה
-------------

סימבסטטין, בדומה לכל התרופות ממשפחת הסטטין, מעכבת את האנזים HMG-CoA reductase, שהוא אנזים שמשתתף בייצור כולסטרול בגוף. עיכוב האנזים גורם לכך שפחות כולסטרול מסוג VLDL ו-LDL מיוצר בכבד. וכך נצפית ירידה ברמות כולסטרול בדם. סימבסטטין גם גורמת להפחתה ברמות טריגליצרידים בדם על ידי ירידה ברמות כולסטרול VLDL.

יעילות בהורדת רמות כולסטרול
---------------------------

לתרופה סימבסטטין יש השפעה על הכולסטרול הכללי בדם וכן על רמות כולסטרול מסוג LDL, HDL וכן על רמות טריגלצרידים. היעילות תלויה גם במינון התרופה.

תופעות לוואי
------------

תופעות הלוואי השכיחות, בדומה לתרופות נוספות ממשפחת הסטטינים כוללות בעיקר הפרעה באנזימי כבד וכאבי שרירים.

התוויות נגד
-----------

במקרים הבאים אין לקחת את התרופה סימבסטטין:

1. רגישות יתר לסימבסטטין או לאחד מהמרכיבים הלא פעילים בכדור - אסור לשימוש
2. מחלת כבד פעילה - אסור לשימוש
3. עלייה גבוהה ברמות תפקודי כבד (בהתייעצות עם רופא)
4. הריון - אסור לשימוש
5. הנקה - אסור לשימוש

תגובות בין תרופתיות
-------------------

סימבסטטין עוברת מטאבוליזם על ידי האנזים CYP 3A4 ולכן רמות של התרופה בדם עלולות לעלות בעיקר עם נטילת תרופות המדכאות אנזים זה. 

תרופות שמדכאות את האנזים CYP 3A4 כוללות את משפחת נוגדי הפטריות עם סיומת azole (בעיקר itraconazole, ketoconazole) אנטיביוטיקות ממשפחת המקרולידים (כגון אריתרומיצין, קלריתרומיצין), נוגדי פרוטאזות וחוסמי תעלות סידן (verapamil and diltiazem). יש להימנע משימוש בו זמנית בין תרופות אלו עם סימבסטטין מאחר שזה עלול להגביר את רמות סימבסטטין בדם ולגרום לרעילות.

תגובות עם מזון
--------------

יש להימנע משתיית מיץ אשכוליות במהלך הטיפול בתרופה זאת. במיץ אשכוליות קיים חומר בשם ברגמוטין, שעלול לעכב את פירוק התרופה ולכן הוא יכול להעלות את רמות התרופה בדם. מצב זה עלול להגביר לתופעות לוואי וכן לגרום לרעילות מהתרופה.

קישורים חיצוניים
----------------

ויקישיתוף מדיה וקבצים בנושא **סימבסטטין** בוויקישיתוף
סימבסטטין (באנגלית)

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
**רוברט הוקר דאולינג** (באנגלית: **Robert Hawker Dowling**;‏ 1827 – 8 ביולי 1886) היה אמן קולוניאלי אוסטרלי.

ביוגרפיה
--------

דאולינג נולד באנגליה כבן הצעיר של הכומר הנרי דאולינג ואשתו אליזבת, לבית דארק. הוא עבר עם הוריו ללאונססטון שבטסמניה בשנת 1839. הוא קיבל שיעורים מתומאס בוק ופרדריק סטריינג', ובשנת 1850 התפרסם כצייר פורטרטים.

בשנת 1856 עזב דאולינג ללונדון בין השאר בעזרת חברים בלאונססטון. הוא הציג 16 תמונות באקדמיה המלכותית בין השנים 1859–1882 ואחרות במכון הבריטי. לאחר שחזר לאוסטרליה הוא עבר למלבורן וצייר דיוקנאות של סר הנרי לוך, ד"ר ג'יימס מוראוס, פרנסיס אורמונד ואחרים.

הוא נסע שוב ללונדון בשנת 1886 אך נפטר זמן קצר לאחר הגעתו.

דאולינג היה צייר דיוקנאות, לעיתים קרובות דתיות או מזרחיות. הוא מיוצג בגלריות מלבורן ולאונססטון.

ב-2 במאי 2007, אחד מציוריו של דאולינג נקנה תמורת 823,500 דולר על ידי הגלריה הלאומית של ויקטוריה.

גלריה
-----

* ילידים בטסמניהילידים בטסמניה
* חזרה ממכהחזרה ממכה
* ניסיון ראשון בציורניסיון ראשון בציור

קישורים חיצוניים
----------------

ויקישיתוף מדיה וקבצים בנושא **רוברט הוקר דאולינג** בוויקישיתוף

הערות שוליים
------------

1. ↑  Serle, Percival (1949). "Dowling, Robert". Dictionary of Australian Biography. Sydney: Angus and Robertson
2. ↑  Isabella J. Mead, 'Dowling, Robert Hawker (1827 - 1886)', Australian Dictionary of Biography, Volume 4, MUP, 1972, p. 98

|  |  |
| --- | --- |
| בקרת זהויות עריכת הנתון בוויקינתונים | 
* ADB: dowling-robert-hawker-3437
* AGSA: 3173
* GND: 138849714
* ISNI: 0000 0000 8402 0383
* LCCN: n2010047213
* NGV: 1832
* NLA: 36548969
* RKD: 24075
* SUDOC: 179824147
* Trove: 1465488
* ULAN: 500059396
* VIAF: 94844513
* WorldCat: lccn-n2010047213

 |
נציגה של באבקום (ראשונה משמאל) עובדת כמוקדנית מטעם ועדת הבחירות המרכזית לקראת הבחירות לכנסת העשרים וארבע (2021).
**חברת באבקום** (בערבית: **بابكم**) היא חברה המספקת שירות מיקור חוץ בתחום השירות, הדיגיטל, מוקדי מכירות, תמיכה טכנית, בק אופיס, טכנולוגיות מתקדמות בתחום השירות, QA ו-AI.

היסטוריה
--------

בשנת 2008 הגה עימאד תלחמי בשיתוף עם דב לאוטמן, את החזון להקים מיזם גדול בגליל שיספק שרותי Call Centers ושירותים אחרים. עימאד בחר לקרוא לחברה שהקים בשם "באבקום" 'צמד מילים עם "צליל של הייטק"' שמשמעותו בשפה הערבית – הדלת ("באב") שלכם ("קום").

החברה סיפקה בתחילה שירותי מיקור חוץ בתחום שירות לקוחות טלפוני, לקוחה הראשון שלה היה סלקום. לאחר מכן החברה התפתחה וסיפקה גם שירותים נוספים כגון תמיכה טכנית, שירותי backoffice, מכירות ושירותים דיגיטליים, ובהמשך אף פתחה החברה חטיבה נוספת, הייטק אופריישן, שמתמקדת בתפעול עבור חברות בהיטק ושירותי AI. החברה מפתחת ומייצגת טכנולוגיות מתקדמות בתחום השירות והתמיכה הטכנית. כיום החברה פועלת באמצעות שתי חברות-בנות: אחת שמיועדת לפיתוח תוכנה והשנייה מהווה מיקור חוץ לפעילות עסקית כגון שירות לקוחות. כיום (2020) החברה מעסיקה כ-3,000 עובדים ערבים ויהודים, מהם כ-80% נשים. החברה פרוסה על 12 אתרים ברחבי הארץ מצפון ועד דרום. בשנת 2011 רכשה חברת מטריקס 50.1% ממניות באבקום.

פרסים
-----

במהלך שנות פעילותה של באבקום, זכתה החברה בהכרה מקצועית בשלל תחרויות בארץ ומחוצה לה כגון: אות הגיוון בעסקים ע"ש דב לאוטמן, תעודת 5 כוכבי יופי של המועצה לישראל יפה, תחרות מצוינות בניהול משאבי אנוש של המרכז הישראלי לניהול (המי"ל), תחרות מצוינות במשאבי אנוש מטעם העמותה לניהול, פיתוח וחקר משאבי האנוש בישראל. ההכרה הבינלאומית המשמעותית ביותר הגיעה בשנת 2018 כאשר בית הספר למנהל עסקים של אוניברסיטת הארוורד בארצות הברית, פרסם חקר מקרה (Case Study) אודות חזון החברה, הגיוון התעסוקתי בקרב העובדים והמנהלים והתרבות הארגונית שלה.

קישורים חיצוניים
----------------

* אתר האינטרנט הרשמי של באבקום

הערות שוליים
------------

1. 1 2  אודות באבקום באתר החברה
2. ↑  תמר קובלנץ ושמוליק שלח, ‏לקראת אקזיט ראשון בתחום המחשוב במגזר הערבי, באתר גלובס, 13 באפריל 2011
3. ↑  אקזיט במגזר הערבי: מטריקס רכשה את מחצית באבקום תמורת 15 מיליון שקלים באתר אנשים ומחשבים, 14 באפריל 2011
4. ↑  אודות האות באתר הפורום הישראלי לגיוון בתעסוקה
5. ↑  באתר המועצה לישראל יפה
6. ↑  באתר המי"ל
|  |
| --- |
| **האיטי** |
| סמל האיטי |
| ערך זה הוא חלק מסדרת**ממשל ופוליטיקה של האיטי** |
| * **חוקה**
* **נשיא**
	+ אין מבחינה רשמית. בפועל אריאל אנרי
* **ראש ממשלה**
	+ אריאל אנרי
* **פרלמנט**:
	+ הסנאט של האיטי
	+ לשכת הצירים של האיטי
* **בחירות בהאיטי**
* **מחוזות האיטי**
* **יחסי חוץ**
	+ נציגויות דיפלומטיות בהאיטי
	+ נציגויות דיפלומטיות של האיטי בעולם
* **בית משפט עליון**
 |

ב**בחירות בהאיטי** בוחרים בנשיא ובפרלמנט. הנשיא נבחר לתקופה של חמש שנים על ידי העם, וכל נשיא יכול לכהן כנשיא 2 קדנציות, אך עם הפסקה של 5 שנים לפחות בין כל קדנציה..

כיום אין נשיא מבחינה רשמית, אך בפועל הנשיא הוא אריאל אנרי, המשמש כנשיא זמני, עקב הירצחו של ז'ובנל מואיז.

חוקים ונהלים
------------

הבחירות נערכות ביום ראשון האחרון בנובמבר בשנה החמישית לכהונתו של הנשיא הנוכחי. עם זאת, זמן ההצבעה אינו קבוע.

אם אף מפלגה אינה מקבלת רוב קולות, נערכות בחירות בין שתי המפלגות שקיבלו הכי הרבה קולות, וראש המפלגה הזוכה יתמנה לנשיא.

כל כהונה לנשיאות מתחילה ומסתיימת ב-7 בפברואר הראשון לאחר קיום הבחירות לנשיאות, אך בבחירות בשנים 2010–2011, מישל מרטלי מונה לנשיא ב-11 במאי.

בחירות אחרונות
--------------

הבחירות האחרונות בהאיטי נערכו ב-15 באוקטובר 2015. בסבב הבחירות הראשון, אף מפלגה לא קיבלה רוב קולות, ולכן נערך סבב בחירות שני. אחוז ההצבעה באותן הבחירות עמד על 28.8%.

על פי תוצאות ראשוניות שפורסמה על ידי מועצת הבחירות הזמנית, שני ראשי המפלגות בעלי מספר הקולות הרבים ביותר הם ז'ובנל מואיז וג'וד סליסטין, שזכו ב-32.81% ו-25.27 מהקולות, בהתאמה.

מפלגות שקיבלו מעל 1.5% מהקולות| מפלגה | ראש מפלגה | קולות | אחוזים |
| --- | --- | --- | --- |
| המפלגה ההאיטית טט קאלה | ז'ובנל מואיז | 508,761 | 32.81 |
| הליגה האלטרנטיבית לקדמה ולאמנציפציה של האיטי | ג'וד סליסטין | 392,782 | 25.27 |
| פלטפורמת בניו של דסלין | ז'אן צ'ארלס מואיז | 222,109 | 14.27 |
| משפחת לוואלאס | מאריס נרקיס | 108,844 | 7.05 |
| תנועת הפעולה הסוציאליסטית | אריק ז'אן בפטיסט | 56,427 | 3.63 |
| אוהבים את האיטי | ז'אן אנרי סנט | 38,898 | 2.50 |
| ארגון הנאבקים | סובור פון אטיין | 30,144 | 1.94 |

ראו גם
------

* הבחירות הכלליות בהאיטי 2022

קישורים חיצוניים
----------------

ויקישיתוף מדיה וקבצים בנושא **בחירות בהאיטי** בוויקישיתוף
* 

* אתר האינטרנט הרשמי של בחירות בהאיטי

הערות שוליים
------------

1. ↑  DJ Kamal Mustafa, Jovenel Moise Haiti President Killed at his Private Residence, Europe, Africa, Middle East, Tribune, Breaking News, World News, ‏2021-07-07 (באנגלית אמריקאית)
2. ↑  חוקת האיטי משנת 1987, סעיף 134-2
3. ↑  חוקת האיטי משנת 1987, סעיף 134
4. ↑  חוקת האיטי משנת 1987, סעיף 134-1
**עבדוליי דיאבי** (בצרפתית: **Abdoulay Diaby**; נולד ב-21 במאי 1991) הוא כדורגלן מאלי המשחק בעמדת הקיצוני בפנדיקספור.

קריירת מועדונים
---------------

דיאבי נולד בנאנטר שבצרפת התחיל את הקריירה שלו במחלקת הנוער של סדאן. ב-4 במאי 2010 ערך את הופעת הבכורה שלו בקבוצה הבוגרת במשחק הליגה נגד דיז'ון בו הפסידה סדאן 3-1. ב-13 בינואר 2011 חתם על חוזה לשלוש וחצי שנים בקבוצה הבוגרת. ב-11 במרץ הבקיע את שער הבכורה שלו בקבוצה בהפסד 5-3 לאיסטר. ב-24 באוגוסט 2012 הורחק בדקה ה-80 בניצחון 0-2 נגד קלרמון פוט.

ב-30 ביולי 2013 דיאבי חתם לשלוש שנים בליל וכעבור זמן קצר הושאל לרויאל מוסקרון-פרוולץ. ב-10 באוגוסט ערך את הפועת הבכורה שלו בקבוצה בניצחון 1-2 נגד בריסל. במוסקרון שיחק שנתיים וחצי כאשר הוא חזר לליל כאשר הוא מלך שערי ליגת העל הבלגית עם 12 שערים. ב-28 בפברואר 2015 ערך את הופעת הבכורה שלו במדי ליל בניצחון 1-2 נגד אולימפיק ליון. בליל רשם רק 3 הופעות בליגה.

ב-22 במאי 2015 דיאבי חתם בקלאב ברוז' מליגת העל הבלגית לארבע שנים תמורת 2 מיליון אירו. ב-16 ביולי 2015 ערך את הופעת הבכורה שלו בקבוצה בניצחון 0-1 נגד גנט. ב-1 באוגוסט 2015 דיאבי הבקיע את שער הבכורה שלו בקבוצה בניצחון 0-3 נגד מכלן. ב-30 באוגוסט כבש רביעייה בניצחון 1-7 נגד סטנדרד לייז'. את עונת 2015/2016 סיים עם 20 שערים בכל המסגרות והיה מלך שערי הקבוצה בצוותא עם יילה ווסן. במהלך עונת 2017/2018 נפצע בקרסול וסיים את העונה מוקדם מהרגיל.

ב-21 באוגוסט 2018 חתם לחמש שנים בספורטינג ליסבון הפורטוגלית תמורת 4 מיליון אירו, עם סעיף שחרור של 70 מיליון אירו. ב-24 בספטמבר ערך את הופעת הבכורה שלו בקבוצה בהפסד 1-0 לספורטינג בראגה.

ב-5 באוקטובר 2020 הושאל לבשיקטש מליגת העל הטורקית. בהמשך הושאל גם לחטאפה ואנדרלכט.

ב-23 באוגוסט 2021 הצטרף לאל-ג'זירה מליגת העל של איחוד האמירויות הערביות.

ב-19 ביולי 2023 חתם בפנדיקספור מליגת העל הטורקית.

קריירה בינלאומית
----------------

באוקטובר 2014, דיאבי זומן לראשונה סגל נבחרת מאלי. ב-11 באוקטובר ערך את הופעת הבכורה שלו בנבחרת בניצחון 0-2 נגד אתיופיה, בו גם הבקיע את שער הבכורה שלו בנבחרת.

דיאבי השתתף עם הנבחרת פעמיים בגביע אפריקה לאומות.

תארים
-----

קלאב ברוז'
* ליגת העל הבלגית: 2015/2016, 2017/2018
* הסופר קאפ הבלגי: 2016

ספורטינג ליסבון
* הגביע הפורטוגזי: 2018/2019
* גביע הליגה הפורטוגזי: 2018/2019

אל-ג'זירה
* הסופר קאפ האמירתי: 2021

קישורים חיצוניים
----------------

* עבדוליי דיאבי, ברשת החברתית אקס (טוויטר)
* עבדוליי דיאבי, ברשת החברתית אינסטגרם
* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר National Football Teams
* פרופיל, באתר FootballDatabase.eu

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"עבדוליי דיאבי"**.
מנזר הגברים
בתוך המנזר
**מנזר הגברים** (בצרפתית: **Abbaye aux Hommes**) היא כנסייה במנזר שנמצא בעיר הצרפתית קן בנורמנדי. המנזר נחשב, יחד עם מנזר הנשים, לאחד המבנים הבולטים בנורמנדי. המנזר מקושר לסטפנוס הקדוש ולמסדר הבנדיקטי. בשלב מסוים הארכיבישוף מקנטרברי היה אב המנזר.

בניית המנזרים
-------------

בנית המנזר נעשתה מאבן מקומית במהלך המאה ה-11 ונמשכה במשך עשרות שנים. המנזרים התחרו ביניהם ולמעשה היוו מקשה ארכיטקטונית אחת. ונחשבו לחלוצים של המבנים הגותיים. במאה ה-11 נוסף אפסיס רומנסקי. ובמאה ה-13 נוספו תשעה מגדלים וצריחים. מה שאפיין את הבניין זה הצלעות המעגולות והקמרונות המחודדים. כתוצאה מהמלחמות הרבות ועלית הקלויניסטים המגדל האמצעי נהרס ולא חודש.

העברת המנזרים לצרפת
-------------------

שני המנזרים נתרמו לצרפת על ידי ויליאם הכובש ואשתו מתילדה מפלאנדריה כעונש שהוטל על ידי האפיפיור עקב נישואיהם. גם ויליאם וגם אשתו נקברו בו. ויליאם במנזר הגברים ואשתו במנזר הנשים. הקבר של ויליאם עשוי משיש שחור נהרס על ידי הקלויניסטים במאה ה-16 ועצמותיו של המלך פוזרו.

המנזר לאחר המהפכה
-----------------

לאחר המהפכה הצרפתית דוכא המנזר הבנדיקטי והפך לכנסיית הקהילה. בהמשך הוסב המבנה לבית ספר יוקרתי. במהלך מלחמת העולם השנייה מצאו התושבים המקומיים מקלט במבנה. כדי להגן על עצמם שמו סדין עם סמל של הצלב האדום שנעשה בדם כדי להראות שמדובר במבנה השייך לבית חולים.

קישורים חיצוניים
----------------

ויקישיתוף מדיה וקבצים בנושא **מנזר הגברים** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007341525205171
* GND: 1086763866
* LCCN: n85310010
* SUDOC: 027721779
* VIAF: 266773080
* WorldCat: lccn-n85310010

 |
**סקובה קמארה** (בצרפתית: **Sékouba Camara**; נולד ב-22 בינואר 1997 בגינאה) הוא כדורגלן גינאי המשחק בעמדת השוער בקבוצת אדאמה סיטי מליגת העל האתיופית ובנבחרת גינאה.

קריירת מועדונים
---------------

קמארה החל את הקריירה המקצוענית שלו באתלטיקו דה קונאקרי מליגת העל הגינאית. בחודש יולי 2017 הגיע להיבחן בהפועל רעננה מליגת הישראלית, אך שוחרר מהמועדון לאחר מספר ימים, לאחר שיחק במשחק אחד בגביע הטוטו 2017/2018.

בהמשך הקריירה שלו שיחק בקאלום סטאר מליגת העל הגינאית. בחודש אפריל 2021 חתם באדאמה סיטי מליגת העל האתיופית.

קריירה בינלאומית
----------------

ב-20 באוקטובר 2019 ערך קמארה את הופעת הבכורה שלו בנבחרת גינאה, במשחק נגד נבחרת סנגל במסגרת מוקדמות אליפות האומות האפריקאיות 2020.

קישורים חיצוניים
----------------

* פרופיל, באתר Transfermarkt
* פרופיל, באתר WorldFootball.net
* פרופיל, באתר FootballDatabase.eu

הערות שוליים
------------

1. ↑  עינת הירש, ‏שוער גינאה הצעירה ייבחן בהפועל רעננה, באתר ערוץ הספורט, 1 באוגוסט 2017
2. ↑  יניב רבינוביץ', סקובה קמארה ישוחרר מהפועל רעננה, באתר ynet, 4 באוגוסט 2017

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"סקובה קמארה"**.
**רודריג קסימיר נינגה** (בצרפתית: **Rodrigue Casimir Ninga**; נולד ב-17 במאי 1993 במאנדול שבצ'אד) הוא כדורגלן צ'אדי המשחק בעמדת החלוץ בנבחרת צ'אד.

קריירת מועדונים
---------------

נינגה החל את הקריירה המקצוענית שלו בקבוצות רנסאנס מליגת העל הצ'אדית ומנגה ספורט מליגת העל הגבונזית. עם האחרונה זכה פעמיים באליפות גבון.

ב-31 באוגוסט 2015 חתם נינגה במונפלייה מליגת העל הצרפתית. הוא ערך 64 הופעות ליגה במדי המועדון, בהן הבקיע 13 שערים.

ב-4 ביולי 2018 חתם נינגה בקן מליגת העל הצרפתית. ב-12 באוגוסט ערך את הופעת הבכורה שלו במועדון, בהפסד 3-0 לפריז סן-ז'רמן במסגרת המחזור הראשון בליגה לעונת 2018/2019. ב-29 בספטמבר הבקיע את שער הבכורה שלו במועדון, בניצחון 1-0 על אמיין במסגרת המחזור השמיני בליגה. בסך הכל ערך 34 הופעות ליגה במדי המועדון, בהן הבקיע ששה שערים.

ב-8 באוגוסט 2019 חתם נינגה על חוזה לשלוש שנים באנז'ה מליגת העל הצרפתית. ב-16 באוגוסט ערך את הופעת הבכורה שלו במועדון, בהפסד 6-0 לאולימפיק ליון במסגרת המחזור השני בליגה לעונת 2019/2020. ב-22 בספטמבר הבקיע את שעריו היחידים במדי המועדון, שלושער בניצחון 4-1 על סנט אטיין במסגרת המחזור השישי בליגה. בסך הכל ערך 33 הופעות ליגה במדי המועדון, בהן הבקיע שלושה שערים.

ב-27 באוגוסט 2020 הושאל נינגה למשך עונה אחת לסיוואספור מליגת העל הטורקית. ב-12 בספטמבר ערך את הופעת הבכורה שלו במועדון, בהפסד 2-0 לאלניהספור במסגרת המחזור הראשון בליגה לעונת 2020/2021. בסך הכל ערך 16 הופעות ליגה במדי המועדון.

ב-12 ביולי 2022 חתם נינגה באנורתוסיס פמגוסטה מליגת העל הקפריסאית. הוא ערך 27 הופעות ליגה במדי המועדון, בהן הבקיע חמישה שערים.

קריירה בינלאומית
----------------

ב-11 בנובמבר 2021 ערך נינגה את הופעת הבכורה שלו בנבחרת צ'אד, בהפסד 2-1 לנבחרת טנזניה במסגרת מוקדמות מונדיאל 2014. ב-31 במאי 2014 הבקיע את שער הבכורה שלו בנבחרת, בניצחון 3-1 על נבחרת מלאווי במסגרת מוקדמות גביע אפריקה לאומות 2015.

תארים
-----

רנסאנס
* הגביע הצ'אדי (1): 2011

מנגה ספורט
* אליפות גבון (2): 2013/2014, 2015

קישורים חיצוניים
----------------

ויקישיתוף מדיה וקבצים בנושא **קסימיר נינגה** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu

הערות שוליים
------------

1. ↑  Transferts : Casimir Ninga (Caen) rejoint Angers (officiel) באתר ל'אקיפ, 9 באוגוסט 2019 (בצרפתית)
2. ↑  CASIMIR NINGA PRÊTÉ À SIVASSPOR באתר הרשמי של אנז'ה, 27 באוגוסט 2020 (בצרפתית)
3. ↑  Έναρξη συνεργασιας με Casimir Ninga באתר הרשמי של אנורתוסיס פמגוסטה, 12 ביולי 2022 (ביוונית)

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"קסימיר נינגה"**.